**Referat af ordinær generalforsamling for Lokalrådet for Kalvehave og omegn (LKO)torsdag den 24. april 2014 kl. 19:00 i Den Gule Stald, Kalvehave Havn**.

Der er mødt 27 stemmeberettigede borgere. 2-3 deltagere forlader generalforsamlingen inden punkt 4.

1. Valg af dirigent, referent og 2 stemmetællere.

Bestyrelsen foreslår Poul Christensen som dirigent. Vælges ved akklamation.

Bestyrelsen foreslår Marie-Johanne Rønsholt som referent. Vælges ved akklamation.

Thomas Finke og Dorte Guldbrandt stiller sig til rådighed som stemmetællere. Vælges ved akklamation.

Dirigenten takker for valget og konstaterer, at generalforsamlingen er lovligt indvarslet, idet den er annonceret i Sydsjællands Tidende onsdag den 2. april 2014, på hjemmesiden og ved udsendelse pr mail efter LKO´s mailliste.

Kaj Flinta (KF) har gjort indsigelse mod ændring af dagsordenen både i flere mails og skriftligt afleveret til dirigenten d d. Forslaget går ud på at suspendere generalforsamlingen, da der er ændret i dagsordenen, og indkalde til en ny generalforsamling.

Formanden, Britta Jørholdt, begrunder sin ændring af dagsordenen og beklager, at hun har begået en procedurefejl.

Der stemmes ved håndsoprækning om generalforsamlingen skal gennemføres med dagsorden som beskrevet i vedtægterne. 26 stemmer for, 1 stemme imod.

Dirigenten forbeholder sig sin ret til at gennemføre generalforsamlingen, trods KF`s protest.

**2.** Formandens beretning: Godkendes af forsamlingen uden kommentarer. Kan ses på: kalvehavelokalraad.dk.

**3**. Forelæggelse af regnskab og budget til godkendelse. Se regnskab på: kalvehavelokalraad.dk

Poul-Erik Feldt opponerer imod, at der i 2013 er brugt kr. 8.000,00 som tilskud til Musikcaféen. Dette begrunder kassereren med, at beløbet var til delvis dækning af et massivt underskud forårsaget af forøgede udgifter i forbindelse med havnefesten den 10. august. Havnefesten var et samarbejde mellem LKO og Café Den Gule Stald (Musikcaféen).

Bjørn Ramnæs anmærker posten udgifter ved møde, og foreslår, at deltagere betaler f eks. Kr. 10,00 for kaffe, brød m. m..

Det oplyses, at der er brugt penge til forplejning ved oprensning af tang fra stranden.

Efter ovennævnte uddybning godkendes regnskab for 2013 og budget for 2014.

**4**. Indkomne forslag: Forslagsstillere:

**Poul-Erik Feldt**: Forslag til vedtægtsændringer for LKO. Se alle forslag med begrundelser på kalvehavelokalraad.dk

Forslag 1. I § 3 slettes ordene ”Den Gule Stald og”, så paragraf 3 kommer til at lyde således: *Foreningens hjemsted er den til enhver tid fungerende formands adresse.*

Forslaget tiltrædes med 18 stemmer for og 2 stemmer imod.

Forslag 2. I § 4 ændres teksten i sidste punktum til følgende ordlyd: *Alle fastboende borgere i lokalområdet over 18 år har stemmeret og er valgbare. Der kan kun stemmes ved personligt fremmøde, og ikke ved fuldmagt.*

Forslaget vedtages med 11 stemmer for, 10 stemmer imod, 3 undlader at stemme.

Forslag 3. I §5, 3. punktum ændres teksten til følgende ordlyd: *3 medlemmer vælges i lige årstal, og 2 medlemmer vælges i ulige årstal.*

Forslaget tiltrædes med 21 stemmer for.

Forslag 4. I §9 tilføjes en ny tekst i sidste afsnit efter beskrivelsen af konstitueringsprocessen med følgende ordlyd: *Kassereren må ikke samtidig bestride kassererposter i andre foreninger med tilknytning eller samarbejdsrelationer til LKO.*

Forslaget forkastes med 7 stemmer for og 13 stemmer imod.

Forslag 6: I§10 tilføjes en ny tekst efter ordet ”bestyrelsesmedlemmer”. I 2. linje: *eller hvis mindst 25 fastboende borgere skriftligt har anmodet herom med angivelse af årsag.*

Forslaget tiltrædes med 18 stemmer for og 2 stemmer imod.

Forslag 6: I § 15 ændres ordlyden til følgende: *Regnskabsåret følger kalenderåret.*

Forslaget vedtages med 24 stemmer for.

Disse vedtægtsændringer udløser en **Ekstraordinær Generalforsamling.** Tid og sted annonceres senere.

**Kaj Flinta** stiller følgende forslag.

Punkt A. Generalforsamlingen pålægger bestyrelsen for Foreningen Lokalrådet for Kalvehave og Omegn (LKO) at indkalde til ekstraordinær generalforsamling jf. vedtægternes §10 med flg .dagsorden: se venligst: kalvehavelokalraad.dk

Forslaget forkastes med 1 stemme for og 18 stemmer imod.

Punkt B. Generalforsamlingen udtaler kritik af Vordingborg kommunes rolle og fremgangsmåde ved nedlæggelsen i 2013 af ”Brugerstyrelsen for Den Gule Stald, Kalvehave Havn” v. formanden Leif Christiansen, og går over til næste punkt på dagsordenen.

Forslaget forkastes med 1 stemme for og 18 stemmer imod.

**5.** Valg til bestyrelse og 2 suppleanter:

Følgende er på valg til bestyrelsen.

Britta Jørholdt, ønsker genvalg

Finn Dan Jensen, ønsker genvalg med forbehold.

Marianne Nørlem, ønsker ikke genvalg

Dorte Guldbrandt kan, i henhold til vedtægterne, ikke længere være bestyrelsesmedlem, da hun for 7 mdr. siden er flyttet ud af LKO´ s dækningsområde. Dorte bevarer sin tilknytning til Kalvehave qua sit engagement i Café Den Gule Stald.

Finn Dan Jensen tilkendegav under debatten, at han ikke ønsker genvalg.

Thomas Finke og Torben Folke Månsson har meddelt, at de ønsker at stille op til bestyrelsen, men trækker sig, da ingen af dem ønsker at deltage i overdreven jura og mudderkastning.

Kaj Flinta, Tine Rasmussen og Poul-Erik Feldt stiller op til bestyrelsen uden modkandidater og bliver valgt.

Bestyrelsen består herefter af:

Britta Jørholdt, genvalgt

Elsebet Christiansen

Tine Rasmussen, nyvalgt

Kaj Flinta, nyvalgt

Poul-Erik Feldt, nyvalgt

Bestyrelsen konstituerer sig torsdag den 8. maj.

Valg af suppleanter:

Jørgen Grundtvig Pedersen, (ikke til stede), ønsker genvalg.

Kenneth Eriksson, (ikke til stede), har ikke givet tilbagemelding.

Bjørn Ramnæs stiller op som1. suppleant.

Jørgen Grundtvig vælges til 2. suppleant.

**6.** Valg af revisor: Bruno Olsen modtager genvalg. Vælges.

 Valg af revisorsuppleant : Folke Petersen modtager genvalg. Vælges.

**7.** Eventuelt: Nye borgere efterlyser information om hvad der foregår i lokalområdet.

Tine Duelund Andersen lavede en folder om lokalrådets arbejde. Den er velegnet til nye borgere.

Der er flere deltagere, der kritiserer dels den ubehagelige tone og dels den meget synlige personhetz , denne generalforsamling er gennemsyret af.

Referent.

Marie-Johanne Rønsholt